126. löggjafarþing 2000–2001.

Þskj. 568 — 365. mál.

Fyrirspurn

til heilbrigðisráðherra um Framkvæmdasjóð aldraðra.

Frá Ástu Möller.

1.	Hver er heildarfjárhæð sem runnið hefur til Framkvæmdasjóðs aldraðra árin 1990–2000, sbr. 10. gr. laga um málefni aldraðra, nr. 125/1999?

2.	Hvernig hefur fjármunum sjóðsins verið varið árin 1990–2000, skipt í samræmi við 1.–6. tölul. 9. gr. sömu laga og verkefnum hvers liðar?

3.	Hvaða forsendur eru lagðar til grundvallar við ákvörðun um úthlutun fjármunanna?

4.	Hverjir hafa átt sæti í stjórn sjóðsins frá 1990?

Skriflegt svar óskast.